< Java fejlesztői környezet kialakítása

Java fejlesztői környezet kialakítása Linuxon

Szerző: Sallai András

Copyright © Sallai András, 2016, 2017, 2018, 2019, 2021

CC Attribution-Share Alike 4.0 International

Web: https://szit.hu

Telepítés Debian GNU/Linux és Ubuntu alatt

Telepítés az operációs rendszer saját tárolójából

Debian GNU/Linuxon, LinuxMint és Ubuntu operációs rendszeren létezik egy default-jdk és egy default-jre nevű csomag. Ezeknek a csomagoknak a telepítése feltelepíti az aktuális Java verziót a rendszer saját tárolójából. Telepítsük a default-jdk csomagot:

apt install default-jdk

Legújabb verzió telepítése az Oracle weblapjáról

Szedjük le telepítőt a linuxos rendszerhez. Találunk csomagot .rpm, .deb és tar.gz kiterjesztéssel is.

2021 szeptemberben egy ilyen csomag érhető el, alapértelmezetten, .deb kiterjesztéssel:

jdk-16.0.2_linux-x64_bin.deb

Debian alternatívák

Linuxon több telepített Java SE keretrendszerünk is lehet. Másként mondva a java és javac parancsnak több verzióját is használhatjuk.

Ehhez ismerni szükséges a Debian alternatíva rendszerét.

Minden alternatíva rendelkezik egy névvel, és egy linkkel. Az alternatívákat az update-alternatives paranccsal állíthatjuk.

Tegyük fel, hogy telepítettük a Oracle Java 15 verzióját. A telepítés helye:

/usr/lib/jvm/jdk-15.0.2

Ebben a könyvtárban van egy bin könyvtár, abban a java és a javac parancsok. Vegyük most csak a javac parancsot. A java parancsot ugyanígy állítjuk be. A javac útvonala tehát a következő:

/usr/lib/jvm/jdk-15.0.2/bin/javac

Hogy útvonalba legyen és használhassuk, a /usr/local/bin könyvtárba fogjuk linkelni. Tehát egy ilyen linkünk lesz:

/usr/local/bin/javac

Ez mindig az aktuálisan beállított javac parancsra mutat.

Szükségünk van egy névre is, ez legyen értelemszerűen:

javac

Elsőként nézzük meg vannak-e már javac alternatívák beállítva:

Futtassuk a parancsot:

update-alternatives --list javac

Alternatíva linkjének létrehozásának szintaktikája:

update-alternatives --install <link> <név> <útvonal> <prioritás>

Konkrét példa:

update-alternatives --install /usr/local/bin/javac javac /usr/lib/jvm/jdk-15.0.2/bin/javac 15

A prioritás nem lényeges, de célszerű az adott Java verzióját beállítani.

Alternatíva törlése:

update-alternatives --remove javac /usr/lib/jvm/jdk-15.0.2/bin/javac

Alternatíva útvonalának beállítása:

update-alternatives --set javac /usr/lib/jvm/jdk-15.0.2/bin/javac

Az alternatívák közötti választás a --cnfig kapcsolóval lehetséges. Alternatíva kiválasztása:

update-alternatives --config javac

Kimenettel együtt:

update-alternatives --config java
2 választás létezik a(z) java alternatívához (/usr/bin/java biztosítja).
Kijelölés Útvonal Prioritás Állapot
------------------------------------------------------------
* 0 /usr/lib/jvm/java-7-openjdk-amd64/jre/bin/java 1071 automatikus mód
1 /usr/lib/jvm/java-7-openjdk-amd64/jre/bin/java 1071 kézi mód
2 /usr/lib/jvm/java-8-openjdk-amd64/jre/bin/java 1069 kézi mód

Ellenőrzés:

java --version
javac --version

Régebbi Java verziók csak egyetlen kötőjelet fogadnak el: -version

Java alternatíva

Az előbb ismertetett alternatíva megoldás az egész Debian GNU/Linux rendszer része. A Java számára viszont van egy saját megoldás is, a java-common csomagban.

Telepítsük:

apt install java-common

Telepítés után kapunk egy update-java-alternatives parancsot. A -l kapcsolóval listázhatjuk a rendelkezése álló Java verziókat:

update-java-alternatives -l
java-1.7.0-openjdk-amd64 1071 /usr/lib/jvm/java-1.7.0-openjdk-amd64
java-1.8.0-openjdk-amd64 1069 /usr/lib/jvm/java-1.8.0-openjdk-amd64

update-java-alternatives -s jdk-8-oracle-x64

Debian csomag elkészítése

Ma már (2021) rendelkezésre áll .deb csomag a Oracle Java verziókból is, de ha valaki szeretne tar.gz fájlból saját csomagot készíteni, olvasson tovább.

Adjuk hozzá az apt rendszer sources.list állományához a contrib komponenst. A fájlt a következő helyen találjuk:

/etc/apt/sources.list

Lehetséges deb sor:

# Debian 8 "Jessie" deb http://httpredir.debian.org/debian/ jessie main contrib

Frissítsük a csomaginformációkat, majd telepítsük a java-package csomagot, rendszergazdaként:

apt update && apt install java-package && exit

Töltsük le a legújabb JDK/JRE binárist a terjesztőtől (Oracle). Válasszuk a tar.gz archívot, ne az RPM-et.

Használjuk a java-package csomag make-jpkg utasítását felhasználóként, például így:

make-jpkg jdk-8u121-linux-x64.tar.gz

Telepítsük az elkészült binárist, rendszergazdaként:

dpkg -i oracle-java8-jdk_8u121_amd64.deb

Debian alternatívák beállítása:

update-alternatives --auto java

update-alternatives --display java

update-alternatives --config java

Forrás

https://wiki.debian.org/JavaPackage